Tienerseun glo oor klere vermoorArgieffoto Sers. Mamello Mokhuoane, woordvoerder van die polisie, het gesê die 16-jarige seun, ŉ graad 10-leerder aan ŉ hoërskool in Thabong in die Vrystaat, het homself Maandagoggend aan die polisie oorgegee. Die oorledene, Mpho Theo Musi, het na bewering omstreeks 16:00 Saterdag na die verdagte se huis gegaan om ŉ pet te gaan haal wat sy vriend by hom geleen het. ŉ Bakleiery oor klere het tussen die twee seuns ontstaan en die verdagte het Musi met ŉ mes in sy bors gesteek. Die verdagte het te voet gevlug en Musi is op die toneel dood. “Die verdagte is van moord aangekla en in die sorg van sy ouma vrygelaat aangesien hy ŉ minderjarige is,” het Mokhuoane gesê. Hy sal Woensdag in die Welkom-landdroshof verskyn.